《满庭芳 赠曹八先生》
金朝·马钰

妙玄易解，心意难善。穷究如何长便。牢捉牢擒，争奈马猿跳健。长二时中返倒，斗唆人、生情起念。当发愿，便至死来来，与他征战。饶你长分颠傻，却怎禁，坚志专专锻炼。达悟知空，自是内观不见。才方生育天地，药炉中、日月运转。常清静，圣功生，神明出现。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。